August 25, 2016, 5 years ago 0 Lill-Prim Ministru Taljan Matteo Renzi din il-ġimgħa rajnih jilqa' lil Kanċilliera Ġermaniża Angela Merkel u lil President Franċiż Francois Hollande fuq il-gżira ta' Ventotene, qrib Napli. Il-laqgħa saret 3 ġimgħat qabel is-summit ta' Settembru fejn il-mexxejja tas-27 pajjiż se jiltaqgħu biex jiddiskutu l-futur tal-UE wara l-Brexit. Il-Ġermanja saħqet li l-pajjiżi kollha se jieħdu sehem fid-dibattitu dwar il-futur iżda xtaqet li tilħaq qbil ma' Pariġi u Ruma fuq ċertu punti qabel is-summit. Il-laqgħa kienet mimlija simboliżmu hekk kif il-mexxejja tat-tliet l-akbar pajjiżi tal-UE dehru flimkien f'Ventotene fejn Ernesto Rossi u Altiero Spinelli, żewġ anti-faxxisti, fl-1941 kitbu l-'Ventotene Manifesto' fejn saħqu dwar l-unifikazzjoni tal-Ewropa. It-tliet mexxejja tkellmu fuq il-passat glorjuż tal-Ewropa u qalu li l-futur se jkun żmien sabiħ. L-enfażi tad-diskussjoni ftit li xejn semmiet il-preżent mtebba' bl-attakki terroristiċi, it-telfa tal-Brexit u r-rogħda li qabdet lis-swieq finanzjarji. Renzi qal, "Se niktbu l-paġna li jmiss tal-futur". Is-sustanza ta' kif se jagħmel dan, ma ħarġitx. Ma ssemma' l-ebda pjan ekonomiku, l-ebda pjan strateġiku għat-terroriżmu u l-immigrazzjoni, l-ebda ħjiel dwar it-triq 'il quddiem wara l-Brexit. Minħabba l-elezzjonijiet ta' sena oħra, fl-2017 it-tliet mexxejja jew parti minnhom, jaf ma jkunux għadhom fit-tmun tal-pajjiżi tagħhom. Allura f'dak il-każ, ma tantx ikunu jistgħu jiktbu l-futur tal-Ewropa. Ix-xena navali li ntgħażlet għad-dramm li segwejna din il-ġimgħa kien maħsub u ppjanat. L-aircraft carrier Taljan 'Giuseppe Garibaldi' kellu parti importanti fil-ħidma tal-UE biex taqbad lit-traffikanti tan-nies fil-Mediterran. Is-simboliżmu ħareġ ħafna wkoll meta l-mexxejja tkellmu dwar Ventotene u Altiero Spinelli li b'mod sigriet fl-1941 kiteb dwar il-viżjoni tiegħu ta' Ewropa federali. Il-mexxejja qalu li jridu jiggarantixxu sigurta` fil-ħarsien tal-valuri Ewropej. Intant fl-imħuħ tal-popli Ewropej, is-sens ta' sigurta` qed jonqos ma' kull attakk terroristiku. Permezz tar-rettorika tas-soltu l-mexxejja saħqu dwar aktar koordinament, aktar protezzjoni fuq il-fruntieri, aktar tqassim ta' informazzjoni akkwistat mill-ispjunaġġ. Dan iwassal għal aktar sigurta` u inqas terrur u traffikar tal-bnedmin. Fir-rebbiegħa tal-2017 mistennija l-elezzjonijiet Franċiżi, fil-ħarifa tal-istess sena dawk Ġermaniżi. L-attivita` ta' Ventotene kien sfond ikkulurit għal din il-laqgħa. Ftit smajna bi proposti ġodda u effettivi għall-isfidi tal-popli Ewropej. Fil-verita` rajna ħafna ritratti tat-tliet mexxejja Ewropej, iżda ftit sustanza biex nilqgħu għall-isfidi tal-immigrazzjoni u t-terroriżmu li qegħdin jaffettwaw il-ħajja ta' tant popli Ewropej. Lill-Prim Ministru Taljan Matteo Renzi din il-ġimgħa rajnih jilqa' lil Kanċilliera Ġermaniża Angela Merkel u lil President Franċiż Francois Hollande … Aqra Aktar SE JIRRIFLETTU DWAR IL-FUTUR TAL-EWROPA Fis-16 ta' Settembru l-kapijiet ta' stat tas-27 pajjiż tal-UE se jiltaqgħu fi Bratislava biex ikomplu jirriflettu fuq il-politika Ewropea tal-futur … Aqra Aktar JEKK MHUX MILL-BIEB MIT-TIEQA Din is-sena bil-baħar diġa` waslu 266, 524 immigrant fuq ix-xtut Ewropej. 3, 156 ma temmewx il-vjaġġ għax għerqu fl-ibħra tal-Mediterran … Aqra Aktar BIEX JAĊĊETTAW L-IMMIGRANTI JRIDU JIĦDULHOM 500,000 ROMA L'uboš Blaha, Filosofu Marxist u membru parlamentari Slovakk qal li jekk l-Islovakkja għandha ġġorr il-piż tal-immigranti, mela l-kumplament tal-UE għandha … Aqra Aktar L-IMPATT INIZJALI TAL-BREXIT Uffiċċjali tal-Bank Ċentrali Ewropew huma tal-fehma li l-impatt inizjali tal-Brexit se jinħass fil-limiti tar-Renju Unit stess għalkemm xorta għad hemm … Aqra Aktar RAJOY JIPPROVA JGĦAQQAD GVERN FI SPANJA Mariano Rajoy se jipprova jikkonvinċi lil Parlament Spanjol biex jifforma gvern f'dibattitu li se jibda fit-30 ta' Awwissu , wara … Aqra Aktar TINSTAB SOLUZZJONI GĦALL-ORKESTRA TAŻ-ŻGĦAŻAGĦ TAL-UE Il-Kummissjoni Ewropea aċċertat lill-Ewroparlamentari Alfred Sant li sabet soluzzjoni biex l-Orkestra taż-Żgħażagħ tal-Unjoni (EUYO) tibqa' għaddejja bl-attivitajiet tagħha. Tiftakarhom il-karozzi li jimxu waħedhom, mingħajr xufier, forsi f'xi film tal-biża' jew f'xi cartoons ta' Scooby-doo? Fid-dinja teknoloġika tal-lum, il-karozzi … Aqra Aktar